bavarian-nlp/barwiki-20250901 huggingface dataset:
Maria Augusta Trapp

De Maria Augusta Trapp, geborene Kutschera, geboan am 26. Jenna 1905 in Wean gstoam am 28. März 1987 in Morrisville, Vermont, USA) is a amerikanische Sängarin und Schriftstöllarin vu östareichischa Heakunft gwen.
Sie is a Waisnkind gweng. Und speda zu den Nonnen ins Klosda gsteckt word'n.
1926 hot se den Witwer Baron Georg Trapp (1880-1947) kennaglernt und se um seine sieben Gschrappen recht sche kümmat. 1927 ist donn de Hochzeit gwesen. Zwoa Dirdln hots donn kriegt.
De Famülie is amoi sehr reich gwesen. Oba donn habs im Neinzehnneinazwanzga Joar olles Göd verlorn, wia de Bersn in Boch obigonangen is. Und so homs hoit zum Singa angfangen und söba Musi gmocht, um a bissal a Göd zum vadina.
1938 is de Famülie noch Amerika ausgwandat, wei de Nazis in Östareich einmarschiad sand. A Joar drauf woarn de Trapps komplett, mit dem oanzigen gemeinsamen Buam.
Im Zwoatn Wödkriag hom da Rupert und da Werner eirucka miaßn. Dawei homs de ondan Famülienmitglida um de Leit in Eiropa mit de Care-Packerln kimmat. Anfoch is dös net gwen, oba se homs dapockt. Mit da Singarei is dös Göd fia de Famülie vadeant woarn. De Trapps hom net nua af Deitsch, sondan a auf Englisch gsunga und san so beim Publikum imma bekonnta woarn.
Lauta oida Voiksliadln und Kiarchnlida, um dös in da Wöd bekannt zu mocha. Dem Publikum hod des voi daugt.
Da Rupert und da Werner sand späda wida gsund aus'n Kriag zruckkeman.
In de Neinzehnfuchzagjoar san anige von de "Kinda" in de Mission noch Fischi gogan und hob'n doart dö Leit dös Singa beibrocht. A auf da Logde (dem Haisl) in Vermont, is domois und wiard a heit nu, fia und mit de Leit gsunga.
D' Maria is in da Familie imma "Gustl" gnannt worden, um net mit ihra Stiaftochta da Maria vawöchset z'werdn.
1947 is da Georg auf dem Wohnsitz, da Logde in Vermont, gstoan und de Kinda hom de Familie valossn.
Da Maria Augusta is 1987 gstorbn.
Anige von de Kinda lem heit nu.
Eggenfejdn

Eggenfejdn (amtli: Eggenfelden) is a Stod im Landkroas Rottal-Inn. Eggenfejdn liegt direkt an da Rott und hod 13.456 Eihwohna (2015).
Politik.
Stodrot.
Zammasetzung vom Stodrot in da Legislaturperiodn 2014-2020:
Kuitua und Sengswiadigkeitn.
Z Eggenfejdn gibts a kloans Theata. Des "Theater an der Rott" is des oanzige Landkroastheata vo Bayern und Deitschland. Es wead vo da Stod gfeadat.
Aufm historischn Stodplotz steht da oide Marienbrunnen und es is aa no oans vo de ehemolign via Stodor dahoidn: Des Grabmeiertor. Da Stodploz is typisch ostbayrisch und aus da easchtn Hejftn vom 14. Jh. mit dicht onanander stengandn Haisln.
A Worzeichen vo da Stod Eggenfejdn is de Kircha St. Nikolaus. Da Turm vo da Kircha is 77 Meta hoch. De Kircha wead a "Dom vom Rottal" gnennt, weis so gross is.
San Marino

San Marino auf italienisch hoaßt des Repubblica di San Marino, Beinaum: La Serenissima) is di ötaste Republik vo da Wöt. D' Gschicht reicht bis aufs Jåhr 301 zruck. San Marino is vo Italien umgebn und is glei in da Näh vo da Adria bei Rimini. San Marino is koa Stadtstaat, weis dort nei Gemeindn gebn duat.
Bevölkerung.
D' Bewohna vo San Marinos sand italienischn Ursprungs. Deazeit lebn in San Marino 83,1 Prozent San-Marinesen und 12 Prozent Italiener.
So schaut de Sitzevateilung im Parlament aus.
Christdemokraten (PDCS): 32,9 % (21)
Sozialisten und Demokraten (PSD): 31,8 % (20)
Volksallianz (AP): 12,1 % (7)
Vereinigte Linke (Sinistra Unita): 8,7 % (5)
Sozialdemokraten (NPS): 5,4 % (3)
Noi Sammarinesi (NS): 2,5 % (1)
Popolari Sammarinesi: 2,4 % (1)
Nationalisten (AN): 2,3 % (1)
Sammarinesi per la Libertà (SpL): 1,8% (1)
Theologie

De Theologie (griach.: "θεολογία" ("theología"), vo "θεός" ("theos"), „God“ und "λόγος" (logos, „Woat“, „Leah“) bedeidt „d' Leah vom God oda vo de Gedda“ im oigemeina moand ma - d'Leah vom Inhoit vom (kristlichn) Glaum und vo de Glaumsdokumentn. Wea Pforra wean mächt oda an Beruf in da Kiachn ostrebt, muass 10 Semesta Theologie studian.
Theologie in andare Religiona.
Da Theologiebegriff is eigentli im Kristndum behoamadt. Waun der heit a auf aundare Religiona (v. a. Judndum und Islam) übatrogn wead, is des ned oiwei unproblematisch, wei da Begriff innahoib vo de Religiona meistns kritisch betrocht wead. So sprechan vui jidische Geleahte (de wos se ebn ned Theologn nennan) äha von jidischa Rechtsauslegung, Kasuistik oda oafach nur Leah. 
Konfessionej gebundne Fakultätn und Seminare gibds neta fias Kristndum, Judndum und an Islam.
Judndum.
In Heidelberg gibds de Hochschule für Jüdische Studien Heidelberg, de vom Zentralrat der Juden in Deutschland drong wead. Es gibd aa in meahrare Universitetn Studiengäng dafia Judaistik, de unobhängig vo da Religionszuaghearigkeit bsuacht wean kinan.
Islam.
De islamwissnschoftlichn Institute und Seminare vo de Universitetn bschäftign se mid da Gschicht und da Praxis vom Islam.
Heinrich-Wolgast-Preis

Da Heinrich-Wolgast-Preis is 1986 vom Buijdungs- unn Föadarungsweak (BFW) vo da Gewerkschaft Erziehung und Wissenschaft (GEW) im DGB e.V. stift woan, um de Doastellung vo da Oabatsweijt in da Kinda- und Jungdlitaradua z' feadan. Dea im Gdenkn o Heinrich Wolgast (1) gstiftete Litaraduapreis wead olle drei Joa valiehn unn is mit 4'000 Euro dotiat.
Autor

A Autor (lat.: "auctor"; "Uaheba, Schepfa, Föadara, Vaonlassa") is da Vafossa oda geistige Uaheba von am Weak. Dobei hondlts se meist um Weak vo da Litaratua im weitestn Sinn. Autorn wean im Oanzlna untaschiedn unta ondam ois Schriftstella sowia ois Fochbuach-, Leabuach-, Sochbuach-, Drehbuach-, Feanseh-, Opern- oda Bühanautor. Seijtna wead, mia am deitlichn juristischn Beiklong, ois Autor da Uaheba vo am Weak vo da nichtliterarischn Kunst (etwa Musi, Fotografie, Fuijmkunst) unn vo da Wissnschoft vastondn (vagleich aa Softwareautorn, Autorn vo Gsetz). Unübli scheints aa, konkrete Poesie, visuelle Poesie oda Woatbuida ois vo Autorn gschoffn zua bzeichna.
Gschicht.
As Vaständnis vo da Autorschoft is gschichtlichn Vaändarunga untawoafn. Im Middloita vaweisn de Bgriff Autor unn Autorität mid groußa Seijbstvaständlichkeit aufananda. Vo da Rechtssproch heakemand, bzeichnat "auctor" an Uaheba, Vafossa oda Sochwoita vo am Weak. Dodobei schliaßt de Woatbdeitung, ondas ois in da Neizeid, grundsätzli den Aspekt vo da Autorität ("auctoritas") eih: Vafossa sand gmoant, de a hous Oseng eawoamn unn a broade Onakennung gfundn homn.
Bsundas de medialn Umbrüch vo da Mündlichkeit zua Schrift unn vo da Hondschrift zum Buachdruck hom de Oblesung vo da Peason vom Autor unn ihra Autorität vo eanam (reproduziaboan unn voa Vafejjschung zu schitzandn) Weak gföadat, znächst jedoch eha in Gattunga vo da theologischn unn wissnschoftlichn Litaratua. Eascht seit da Genieästhetik beim "Sturm und Drang" hot se as Konzept vo am „autonomen, schöpferischn, üba sei Weak herrschndn belletristischn Autors“ herausbuidt. As 19. unn 20. Joahundat buidn de Houphase vo dem emphatischn, idealisiatn Autorbegriff. Seit de 1960a-Joa is Kritik on da Vaabsolutiarung vo da Autorpeasenlichkeit laut woan (Roland Barthes, Michel Foucault).
In Teiln vo da Literatuatheorie (Eazejtheorie) wead zwischn Autor und Eazeja untaschiedn: Da Autor is da Schreibande vo am Text unn da Eazeja is da Eazejnde vo ana Gschicht unn is dodabei oane vo am Autor gschoffene Instanz.
Da Begriff Autor is vo Philipp von Zesen duachn Ausdruck "Verfasser" eideitscht woan.
Juristische Aspekt.
Autorschoft umfosst in da Gengwoat a Recht am geistign Eingtum. Zum Schutz vo am Weak deant as Uahebarecht (wos net vaäußali is) unn as Vaweatungsrecht.
Vaweatungsgsejschoft.
Vaweatungsgsejschoft fia de Autorn vo vaschiadane Spoatn (Journalistn, Schriftstella, Drehbuachautorn) is de VG Wort. Se vaweatet –- ähnli wia de GEMA bei Musistickl – de duach Auffiarung, Sendung, Kopie unn Publiziarung entstondna Tantieman fia de Autorn unn schütt de entstonda Beträg oamoi jährli on de Autorn aus.
As Zejn vo Autorn.
Voa oim bei de wissnschoftlichn Publikationa kimmts oiwei heifiga voa, doss a Weak glei mehrane Autorn unn Koautorn hot. Um de Ozoi vo Publikationa vo oana Peason vagleichboa zejn zkenna, gibts in da Bibliometrie vaschiedane Zejweisn:
Sonatn

A Sonatn is a Musikstück, des wos füa gwöhnlich von am Klaviaspieler und am Streicha oda am Bläsa gspüt wird. Es gibt aa Solo - Sonatn, die wos nua von am Streicha oda Bläsa gspüt wern, und natürlich aa wöche füa Klavia, die wos aba net als Solo-, sondan nua ois Klaviasonatn bezeichnet wern.
Sonatn gibts seit da Barockzeit und wern aa heit no gschriam. Ollerdings hot si da Oufbou gändat. Seit da Klossik gibts den sognonntn Sonatnhouptsotz, dea wos in drei Teile gliedat is (Exposition, Duachführung und Reprise). Da zweite Sotz is meistns longsom. Manche Sonatn ham aa mea ois drei Sätze, vü endn aba mit am schnön Finale.
Code-Switching

Code-Switching sogt ma dazua, waun wea bain ren fu oana Schbroch zu da aundan hin- und hea hupft oda a fu oam Dialekt zum aundan. Dea englische Begrif kimt aus da Diglossi-Foaschung, wo s Gredad fu de Leit in zwoa- oda measchbrochige Gsöschoftn untasuacht wiad. Code-Switching kau obsichtli oda unobsichtli gmocht wean, es kau sei das in oam Text hin und hea gschbrunga wiad, oda sogoa in am Soz oda sogoa in oam zaumgseztn Woat. In da Foaschung wiad Code-Switching heit ois gauns noamals Fenomen gseng, waun zwoa oda mea Schbrochn oda a Dialekt zaum keman und fu ana Grupn fu Leit gret und faschdaundn wean.
Amsterdam

 
Amsterdam (hollendisch: ) is de Haptstod vo Holland und hod 838.338 Eihwohna (am 1. Aprui 2016). Wemma des etz ois Agglomeration Grouß-Amsterdam oschaud, kimmd ma af uma 1,3 Milliona (2012). Amsterdam und ois wos do neadli no dazughead, nennd ma Randstad, do wohna donn umara 2,4 Milliona Leit (2012). Da Regiarungssitz is owa ned z Amsterdam, sondan z Den Haag.
Amsterdam liegt in da Provinz Noadholland, on da Mindung vo da Amstel und vom IJ ins IJsselmeea. Amsterdam is duach'n Noadseekanoi mid da Noadsee vabundn, mid am Domm geng Iwaschwemmunga gschitzt und vo zoihreichn Grachtn duachzong. Amsterdam is af uma 5 Milliona Hoizpfeila baud worn.
Gschicht.
Nam.
Da Nam kimmt vo om Domm, wo im 13. Jh. mid ana Schleisn am Fluss da Fluss Amstel baut woan is.
An da Stej vom Amstel-Domm is im Laff vom Middloita a städtischa Plotz entstondn, dea wo no heit Dam hoaßt und da Middlpunkt vo da Stod Amsterdam is.
Stodtei.
"Amsterdam-Centrum"
"Da Westn vo da Stod":
"Da Sidn vo da Stod":
"Da Ostn vo da Stod":
"Da Noadn vo da Stod":
"Da Sidostn vo da Stod":
Mick Foley

Da Michael Francis Foley oda kuaz Mick Foley is am 7.Juni 1965 in Bloomington, Indiana auf d'Wöd kema, ea is a US-amerikanischa Wrestler, schreibt oba mittlaweile aa Kindabiacha und Autobiografien.
Da Mick orwad deazeid fia TNA Wrestling.
Bekaunt is a vorollem mid seine Wrestlingpseudonymen Cactus Jack, Mankind und Dude Love worn. Da Foley is laut Angabn 188 cm grouß und hod 127 kilo. Beim 2008er WWE Royal Rumble hoda ois Schutz fian Hornswoggle middau. Von Aprü bis August 2008 wor da Foley a Kommentator vo SmackDown!.
Friedrich Schiller

Johann Christoph Friedrich vo Schiller (amtle: Johann Christoph Friedrich von Schiller (* 10. Novemba 1759 z Marbach am Neckar; † 9. Mai 1805 z Weimar) wor a deitscha Dichta, Philosoph und Historika. Ea guit ois da bedeitendste deitsche Dramatika. Aa ois Lyrika wor a sea eafoigreich: Seine Balladn zejn zu dena beliabtestn deitschn Gedichtln.
Schiller gheat mit Wieland, Goethe und Herder zum Viagestian vo da Weimarer Klassik.
Irish dance

Da Irish Dance is aa vo de irischn Voikstänze heagleitete Taunzsportoat. De Iren kennan in eanara Musi a paar verschiedene Rhythmen (Reel, Jig, Hornpipe, Polka). Passnd zua der jeweiligen Musi wern dann de verschiedenen Schritt dazua gmacht.
Danzn dans entweda in woache Schua (Soft Shoes), de dan staad, oder in harte Schua (Hard Shoes), den dan laut. Des letztere is aa bekannt ois Irish Tap Dance.
Charakteristisch für dene eanan Stil is de aufrechte Hoitung, de gschtreckten Arm eng am Körper und de schnejnn Fuaßbewegungen.
Zu am Voiksdanz ghert natürlich aa a Tracht. Bei de Weibsn san des recht wuid bstickte Gwanda, weiße Kniastrümpf, a Perückn mit ganz kloane Löckerl und om drom is a Diadem. De irischen Mannaleit trogn Hosn und Hemd und an Kummerbund.
De Iren fangan normalerweise recht fria, so mit vier oda fünf jahr o. Die oanzlna Schuin gengan aa auf Wettkämpfe (feis, in da mehrzoi feiseanna, des schpricht ma "fesch", is oiso fast a boarisch' wort).
Ma kon de danz grob aufteilen in danz für oanzelne (solo) und mehrane (céilí). Bekannt is des ganze bei uns worn durch Showtänz wia "Da Lord Of The Dance" oda "Riverdance".
Buigarien

Buigarien (dt.: Bulgarien, buigarisch: , []) is a Republik in Sidosteiropa, de on: Griachaland, Mazedonien, Rumänien, Serbien und on de Tiakei grenzd. Buigarien liegd om Schwoazzn Meea.
Gschicht.
Buigarien woa long a Zarnreich, des wo se militärisch mid'm Byzantinischn Reich messn hod kenna. 
Mid'm Niedagong vo Byzanz is aa Buigarien a Tei vom Reich vo de Osmanen worn. Buigarien hod se mid russischa Huif vom Osmanischn Reich om 3. Meaz 1878 fia unobhängig eaklead, oeakonnd worn is des om 22. Septemba 1908. Im Easchtn und Zwoatn Wejdkriag hod's Land af da Seitn vo de Middl- bzw. Axnmächt kämpfd. Noch'm End vom Zwoatn Wejdkriag is Buigarien unta sowjetischn Eihfluss kemma und is Tei vom Warschaua Pakt worn. Des End vo da kommunistischn Ära is 1990 duach freie Woihn eihgleidd worn. Seitdem san politische und wiatschoftliche Refoamen gmochd worn. Buigarien is seit 1. Jenna 2007 Midglied vo da Eiropäischn Union.
Schtruktua.
Buigarien is a Zentroistoot, dea in 28 Vawoitungsbeziak ("Област") gliedad is.
Eihwohna.
Uma 88 Prozent vo de Eihwohna ghean da buigarisch-orthodoxn Kiach o, uma 10 Prozent san Moslems. Ethnisch san uma 85 Prozent vo de Eihwohna Buigarn, uma 10 Prozent Tiakn (Voikszejung 1992: 822.000), uma 3-4 Prozent san Roma (Voikszejung 1992: 288.000) und buigarische Moslems, de Pomakn (Voikszejung 1992: 65.500). In de Städt lem 65 Prozent. Es gibd a Landflucht und negative Woxtumsrotn.
Bad Ketzing

Bad Ketzing (amtli: Bad Kötzting) is a Stod im Obapfoiza Landkroas Cham in Ostbayern und seitm Dezemba 2005 is vom Stoot ois Kneippheibod oeakannt. De Stod liegt am neadlichn Fuaß vom Kaitasbeag im Noadn vom Boarischn Woid. Da Oidlandgreis Ketzing (Niedabayern bis 1972) is da neadlichste Tei vom Behmawoid af da boarischn Seitn.
Wos gibts zum seng?
Kurpark.
Wei Ketzing ja a Kneippbad is, gibts natirli aa an Kurpark, wo zum Beispui noch da Kneippmethodn Wossatretn konn.
Da Lindner.
Z Ketzting gibts aa a bekannte Brauarei. Da Lindner is a Bierbraua mit am zimftigen Stibal und an scheena Biagoatn, wo ma zu seim Bier aa wos Gscheids essen ko. Hintam Biergoatn hod da Lindna a Hoin, wo a saubare Stoakbierfestl obhoidt. Außadem san do scho bekannte Leid wia da Polt, Biermösl Blosn, Haindling oda da Stoiber Edi aftretn.
Ketztinga Pfingstritt.
Da Pfingstritt z Ketzting zejd za de gresstn Reitprozessiona vo Eiropa.
Buidung.
Bad Ketzing hod aa einige Schuihaisa, olle auf oam Berg ohm. Drum song de Ketzinger aa manchmoi "Schuiberg" dazua. Auf dem Schuiberg gibts a Grundschui, a Haptschui, a Färderschui, a Realschui (RS Bad Ketzing), a Gymnasium(BSG) und a Berufsschui.
Farchat

Farchat (amtli: Farchant) isch a Gmoa an ouwaboarischn Landkroas Garmasch-Patakurch mit 3.624 Ejwohna (31. Dez. 2014).
Eadkund.
Farchat lieg a da Luisa a da Regiou Zugspitzland an Werdnfoisa Land. Dej Gmoa lieg zwischn zwoa Gebirg, dejs oane isch as Ammagebirg wou d'Sunn untageat un wou d'Sunn aufgeat, dejs isch as Eschdagebirg. Garmasch-Patakuarch isch südle ebba 4 Kilometa weida un im Nordn kimmscht noch ebba 80 km auf Minchn eje.
Es exischtiern fuignde Marchen: Farchat
Gschicht.
Um ebba 600 n. Kr. san am Toi a da oidn Rejmastraß, da Via Claudia Auguschta, vou deara ma a bor Sticklan nou ganz guad fohrn hot kenna, nuije Ortschaftn gründat worn. Do dabej war ou Farchat. Dej easchtn Leid, dia wou do gwount hom, hom ihrn Ort noch da Farch, dej wou üwaroi wüd gwachsen isch, "Forchheida" g'nennt.
Dej easchtn Derfla warn wohrscheinle nou Heidn un hom eana Hörwa in Form vou oafache Huizhittna kheid.
Sou umra 750 sen irische un schottische Mönch as Ouwaland kemma und hom dej Ejwohna zum Chrischtentum bekehrt. Ma geat ou davou aus, dass um dej söbe Zeit auf aran oiden heidnischen Blotz dej easchte Huizkurch baut worn isch.
Dejs easchte moi auf an Zejtl aufgschriem hot ma Farchat an Joar 807. Do ischas drum ganga, dass da Graf Irminher ausn druia Inndoi mitn Bischof Atto vou Freising gschtrien kheid hod.
Da Bischof Emicho aus Freising hot 1294 an Luisadoi vui Zuig und Land zamkofft und auf oan Schlog hot dejs Hoachstift Freising as Song kheid und eanane Bsitztüma zua Grafschaft Werdnfois zamgfasst, dejs a nacha nou bis as Joar 1803 gejm hot. Seitn "Reichsdeputationshauptschluss" vou 1803 g'heat da Ort zu Bayern. Mit dej Vawoitungsreforma im Kinireich Bayern isch mitn Gmoaedikt vou 1818 dej hejntige Gmoa entstanna.
Politik.
Gmoarot.
Da Gmoarot vou Farchat setzt si aus 17 Mitgliada zsam, inklusiv am Burgamoaschta.
Burgamoaschta isch da Martin Wohlketzetter (SPD).
Woppn.
Dejs Woppn schauk a sou aus: Suiba auf an greana Boun dea mit an suiban Woinboiken belejk isch. Auf dejm Boun stean drui greane Farchen.
Vakea.
Buidung.
An Joar 1999 hot Farchat foigende Einrichtunga kheid:
Soizburger Låndeshymne

De Soizburga Londeshymne is vom Priaster Pichler Anton textt und vom Komponistn Sompek Ernst vatont worn. Si is am 15. Mai 1928 duachn Schülerkor vo da Buama-Voiksschui St. Andrä zum easchtn Moi aufgfirt worn. Am 24. Mai 1928 hod da Soizburga Londtog de Hymne zur offizielln Londeshymne erklärt.
Waidaus bekonnter "(und populärer)" ois d' Londeshymne is ower s Liadl „Mai Hoamat, mai Soizburg“ vom Pflanzl Otto "(Text)" und Julius Welser "(Musik)". Da Rainermarsch vom Schmid Hans hod aa oft de Funkzion vo da Soizburga Laundeshymne.
Text is im originaln Wortlaut "(in Deitsch)":
Listn vo de WWE Roster

Seit 2002 san de Schauringa (dengl. Wrestler) in da WWE in zwoa Kada (dengl. Roster) afteit, de wo jeweis a oagne Ringaschau (dengl. Wrestlingshow) hom.
De Schauringa vo da WWE werden "Superstars" und de Schauringarinna wean "Divas" gnennd. De WWE-oagne Nochwuxfeadarung ("NXT Wrestling") is in da Nochwuxliga (Development-Liga) zammgfossd.
Wérfen

D' Morktgmoa Wérfen (amtli: Werfen) lig so ebbas 40 km sidlich vo Soizburg in Esterraich. Si houd za. 2.975 Aiwoner (2016).
Geografi.
D' Gmoa lig im Pongau im Soizburga Lound zwischn Tennen-, Honggebirg und Hochkenig im Soizachtoi.
Zan 154 km² umfossatn Gmoagebit vo Werfm ghern aa d' Ortschoftn:
Gschicht.
Werfm is oana vo d' ejtastn Morkt im Soizburga Lound. Er is zwischn 1190 und 1242 grindt woun. Werfm is da Sitz vo an soizburgerischn Pfleggricht gwen. In d' Bauernkriag 1525/1526 is Werfm koumpflos vo d' Aufständischn aignumma woun. 1731/1732 is za na grossn Protestantnvatraiwung kemman. Aufgrund vo eanana Zuagherigkait zan protestantischn Glam sand 20.000 Leit per Dekret vom Firschterzbischof vom Lound ausgwisn woun. Da Kinig Friedrich Wilhelm I. vo Praissn houd d' Flichting in Ostpraissn a noichs Lound zuagwisn.
Am 25. Juli 1928 is nouch nur na oajaring Bauzeid auf 'm 1630 m houchn Rettnbouchriadl zan Odenkn an d' Vurforn d' Ostpraissnhittn aigwaicht woun.
Noch da Aufläsung vom gaistlichn Firschtntum Soizburg is Werfm mid 'm grässtn Toae vom soizburgerischn Gebit 1816 z' Esterraich kemma. 1939 is d' Ortschoft Konkordiahittn "(Konkordiahütte)" in Tennegg "(Tenneck)" umbnounnt woun. Da Ortstoae Tennegg is vom Aisnwerk Suizau-Werfm sear stork prägt.
Werfm lig untahoib vo da Burg Houchnwerfm, de ois Burg vo d' Soizburga Erzbischef auf s 11. Jouhundascht zrucke get. D' Festung Houchnwerfm is 1931 durch an Groussbround toaewais zastärt woun und nochand wider aufbaut und am 6. August 1938 da NSDAP iwagem, um untam Loundrot Karl Springenschmied zur Gauschulungsburg umgwoundlscht z' wern. Am 6. Mai 1945 houd da Genarallaitnount Park "(6. US-Armee)" um 13:30 Uhr 'n Woffmstijstound bekounnt gem. Nochm zwoatn Wejdkriag is d' Burg bis 1987 vo da esterraichischn Bundesgendarmerie ois Ausbijdungsstättn gnitzt woun.
Wopm.
s Wopm vo da Gmoa is: "„Im toaetn Schijdl om in Goid d' woggsnde vurwärtskherte Gstoit vo an Pijger mid rodm Klaidl, schwouschzn Mountl und emsoichan barettorting Huat, in da Rechtn an Pijgastoub hoitad, d' Linke in d' Seitn gstitzt, untn in Blau an aufrecht rechtsgwendatn schwouschzn Hund.“
Politik.
Birgermoaster is seid 2014 da Hannes Weitgasser vo da ÖVP.
Lianz

Lianz (amtli: Lienz [ˈli:ɛnt͜s]) isch a Stadt in Tiroul und a die Hauptstod von Oschttiroul. De Stod isch uma 16 km² grouß und lig do, wou die Isel in die Drau einefliaßt. In Lienz wouhnen 12.046 Leit (Stand Jenna 2016) und isch desweign a die siebtgreschte Stadt in gonz Tiroul. Außerdem spielt se in Lienz, als ibahaupt die oanzige Stod in Oschttiroul, da greschte Toal vom kulturelln, wirtschoftlichn und sozialn Leibn oo.
In da Nachn von Lienz, awe weita da Drau ooweats und nit weit vom heintign Deafln Dölsach wek, hots schun in da Römerzeit a kloans Stadtl mitn Nom Aguntum geibn. Im Mittlolta hom die Grafn va Görz Lienz als senra Hauptsitz ausgsuacht. 1500 hots koane Erbn mehr ba de Görzer Grafn geibn, desweign isch Lienz sebn anen Kaiser Maximilian I. kemm, und der woa es aa, der Lienz zu Tiroul gebrocht hot. De Herrschoft in Lienz hom oba de Familie Wolknstoan-Rodnegg und es Holla Damenstift kop. Lienz und Oschttiroul woa bis aufn ins 19., 20. Jahrhundat nia bsundas grouß oda wichtig. Ersch als da Zug durchs Puschtatol gebaut woan isch und desweign a gscheide Vabindung ins reschtliche Tiroul do woa, isch de Bevölkarung gorawe ongschtiegn und a sunsch ischs mit da wirtschoftlichn Bedeitung aufweats gongen. Im Zwoatn Weltkrieg sein donn no an Haufn Leit dazüakemmen, weil Sidtiroula ongsiedlt woan sein. Lienz isch donn a noamol gressa woan, ols 1939 Patriaschdorf mit da Stod zomgschlossn woan isch.
Heint sein vor ollm die Sochgütaerzeigung, da Hondl und ta Tourismus die wichtigschtn Oabeitgeiba in Oschttiroul. In Lienz selba findn die Leit a nou im Bildungs- und Vawoltungsbereich an Orbeit. Die Londwirtschoft isch oba in die leischtn Joa eha am zruckgehn.
Margilan

Margilan (usbekisch "Margʻilon/Марғилон"; deitsch "Margilan"; russisch "Маргила́н") is a Industriestod in da usbekischn Provinz Ferghana, de wos im Ostn des vu dem Laund gleng is. Margilan liegt auf ana Hächn vu 487 Meta, is ungefäa 40 km² groß und hod 143.600 Einwohna . 30 Kilometa weida im Sidn warat Ferghana, a Gründung aus da russischn Kolonialzeit, de wos bis ins zwanzigste Joahundat in Naum "Nei-Margelan" ghobt hod; 70 km weida im Ostn warat Kokand. Unta de mea wia 30 Nationalitätn, de ma in Margilan findn kau, san de Usbekn (91,9% ), Russn (3,1%) und Tataren (1,4%) de wichtigan.
A Legende moant, dass de Stod vom Alexander im Großn ggründt woan is. Dea soit duat a Pause gmocht hom, wos eam Hähnafleisch ("murgh") und Brod ("naan") gem hom und vu dea Speis lossat si da Naum vu Margilan healeitn. Valässlichare Quön song aus, dass Margilan so ums 9. Joahundert n.Chr. a wichtige Stod an da Seidnstroßn aufm Weg ibas Alai-Gebiage noch Kaschgar gwen is.
Im 11. Joahundat is Margilan de greßte Stod im Ferghanatal gwen; am Aufaung vum 16. Joahundat hot da Babur, da Begründa vum Mogulreich, gsogt, dass d'Qualität vu de Granatöpfi, Marüna und vum Wüüd aus Margilan a Wahnsinn is. Außadem hod a de Leid duat, d'Sarten, ois aungriffslustig bschrim und außagstrichn, dass de meistn vu de bekaunntn Exorziste in Buchara und Samarkand Margilanis san. In dera Zeit woan de Gschäftsleid aus Margilan Schlüsselspiela im zentralasiatischn Haundl. Nachdem de Stod im 18. Joahundat zum Khanat Kokand gheat hod, homs 1876 de Russn eingnumma. In da Sowjetzeit woa Margilan s'Zentrum vum usbekischn Schwoazmoakt und heit güüt de Stod wie aa Namangan ois a Hochburg vum konservativn Islam.
Margilan is heit s'Zentrum vu da usbekischn Seidnindustrie und aa da Oat zu da greßtn tradizjonelln Seidnfabrik in Usbekistan, de wos "Yodgorlik" hoaßt. Duat produzian üba 2000 Oabeita a Viatlmiljon Quadratmeta hochweatige Seidn im Joa. De danem glengne "Margilan Silk Factory" schofft mit iare 15.000 Oabeita 22 Miljonen Quadratmeta Seidn im Joa. Waun genau s'Wissn üba d'Seidenherstellung in de Gegnd kemma is, waaß ma net, in Margilan auf jedn Foi gibts den Industriezweig schau seit da Antike.